7. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 117/2942 της 14/22 Οκτ. 1974 (ΦΕΚ Β΄ 1078) Περί αυξήσεως των υπό του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού καταβαλλομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». β)Τας διατάξεις του άρθρ. 42 του Ν.Δ. 175/73 «περί Υπουργικού Συμβουλίου και Υπουργείων», τεθέντος εν ισχύϊ δια του υπ’ αριθ. 396/73 Π.Δ/τος. γ)Τας διατάξεις της παρ. 2 του άρθρ. 4 του Ν.Δ. 1379/73 «περί Συμβουλίων και Επιτροπών αρμοδιότητος Υπουργείου Κοιν. Υπηρεσιών», και δ)Γνώμην του Διοικητικού Συμβουλίου του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού υποβληθείσαν ημίν δια της υπ’ αριθ. 469/24.6.74 αναφοράς του, αποφασίζομεν: Από 1 Οκτ. 1974 αυξάνονται αι υπό του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού καταβαλλόμεναι και καταβληθησόμεναι συντάξεις κατά ποσοστόν 10%. 